**Dorothy Malone** (vlastným menom **Mary Dorothy Maloney**, \* 29. január 1924, Chicago, Illinois, USA – † 19. január 2018, Dallas, Texas, USA) bola americká herečka a držiteľka ceny Academy Awards v roku 1956, za film *Written on the Wind* v kategórií Najlepšia herečka vo vedľajšej úlohe. Od roku 1960 má svoju hviezdu na Hollywoodskom chodníku slávy.

Detstvo a mladosť
-----------------

Malone sa narodila do americkej rodiny v Chicagu v štáte Illinois. Je z piatich detí, z toho dve sestry zomreli v mladom veku na zdravotné komplikácie spôsobené detskou obrnou a jej mladšieho brata zabil blesk pri hraní golfu. S rodinou sa neskôr presťahovala do Dallasu v Texase, kde aj študovala. Pôvodne sa chcela stať zdravotnou sestrou, ale počas účinkovania v školskom divadle sa začala viac venovať herectvu.

Kariéra
-------

Malone prvý raz debutovala vo veku 18 rokov na Broadwayi. Objavila sa v niekoľkých vedľajších úlohách v nízkorozpočtových filmoch. V roku 1946 sa objavila v detektívke *The Big Sleep* po boku Lauren Bacall a Humphreya Bogarta. 

Jej najväčšia filmová rola prišla v roku 1956 vo filme *Written on the Wind*. Kvôli filmu si prefarbila vlasy na blond a hrala po boku Lauren Bacall, Rocka Hudsona či Roberta Stacka. Za svoj herecký výkon vo filme získala v roku 1956 cenu Academy Awards. Vďaka tejto hereckej skúsenosti jej boli ponúknuté množstvo výrazných hereckých úloh. Objavila sa napríklad vo filme *Man of a Thousand Faces* (1957) či *Tip na Dead Jockey* (1957). V rovnakom roku si zahrala aj vo filme *The Tarnished Angels*, ktorý režíroval Douglas Sirk, s ktorým Malone pracovala už pri filme *Written on the Wind*.

Dňa 8. februára 1960 získala svoju hviezdu na Hollywoodskom chodníku slávy.

Jej ďalšou známou úlohou bola postava Constance MacKenzie *Peyton Place*, v rokoch 1964 až 1968. V roku 1968 bola prepustená z natáčania po tom, čo sa sťažovala, že jej postava sa už viac v deji nevyvíjala. Maloneová žalovala spoločnosť 20th Century Fox za 1,6 milióna dolárov za porušenie zmluvy. Neskôr si svoju úlohu zopakovala v televíznom filme *Murder v Peyton Place* z roku 1977 a *Peyton Place: Next Generation* z roku 1985. 

Dorothy Malone v roku 1958 vo filme *The Tarnished Angels*.
V roku 1992 hrala matku obvinenú z vraždy, vo filme *Basic Instinct*.

Súkromný život
--------------

Počas prezidentských volieb v roku 1952 sa Malone hlásila k demokratom a bola v kampani za Adlaia Stevensona II. V roku 1959 sa vydala za herca Jacquesa Bergeraca v katolíckom kostole v Hongkongu. Spolu majú dve dcéry, Mimi (\* 1960) a Diane (\* 1962). Pár sa rozviedol 8. decembra 1964. Dňa 3. apríla sa vydala za newyorského obchodníka Roberta Tomarkina. Ich manželstvo bolo neskôr anulované po tom, čo Malone tvrdila, že sa Tomarkin za ňu oženil len kvôli jej peniazom. 

V roku 1971 sa spoločne s dcérami presťahovala do Dallasu v Texase, kde aj vyrastala.

Úmrtie
------

Malone zomrela 19. januára 2018, desať dní pred svojimi 94. narodeninami v ošetrovateľskom zariadení v Dallase.

Iné projekty
------------

Commons
* Spolupracuj na Commons Commons ponúka multimediálne súbory na tému **Dorothy Malone**

Externé odkazy
--------------

* Dorothy Malone v Internet Movie Database (po anglicky)
* Dorothy Malone v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Dorothy Malone na anglickej Wikipédii.*

| * z
* d
* u
Cena Akadémie za najlepší ženský herecký výkon vo vedľajšej úlohe |
| --- |
| 
* Gale Sondergaardová (1936)
* Alice Brady (1937)
* Fay Bainterová (1938)
* Hattie McDanielová (1939)
* Jane Darwellová (1940)
* Mary Astorová (1941)
* Teresa Wrightová (1942)
* Katina Paxinosová (1943)
* Ethel Barrymorová (1944)
* Anne Revere (1945)
* Anne Baxterová (1946)
* Celeste Holmová (1947)
* Claire Trevorová (1948)
* Mercedes McCambridgeová (1949)
* Josephine Hullová (1950)
* Kim Hunterová (1951)
* Gloria Grahame (1952)
* Donna Reedová (1953)
* Eva Marie Saintová (1954)
* Jo Van Fleetová (1955)
* Dorothy Malone (1956)
* Miyoshi Umeki (1957)
* Wendy Hillerová (1958)
* Shelley Winters (1959)
* Shirley Jonesová (1960)

 |
| 
* **(1936–1960)**
* (1961–1980)
* (1981–2000)
* (2001 – 2020)
* (2021 – 2040)

 |

Autoritné údaje: * BnF: 142024924
* GND: 139151567
* ISNI: 0000 0001 1478 7340
* LCCN: n95005389
* NK ČR: xx0186733
* VIAF: 100453659
* WorldCat: lccn-n95005389